शांती मुंबई में रहने वाली एक 38 वर्षीय अल्पशिक्षित और गरीब महिला हैं| वह पिछले पाँच वर्षो से एचआईवी-ग्रस्त हैं और उन्हें ड्रग-रेजीस्टेंट (औषधि प्रतिरोधक) टीबी भी है | उनकी कहानी सड़कों पर जिन्दगी बसर करने वाले उन लाखों लोगों की कहानी है जिनके लिए कोई बीमारी न होने पर भी जीवन का प्रत्येक दिन एक कठिन संघर्ष होता है | एचआईवी-टीबी के सह-संक्रमण के दोहरे बोझ की चिकित्सा लेना जिन्दगी की अंतिम उम्मीद समाप्त हो जाने जैसा है | शांती ने अपनी व्यथा-कथा हाल ही मे मेडिसिन्स सान्स फ़्रोंटिएर (एमएसएफ) नामक एक अंतर्राष्ट्रीय संस्था को बयान की, जिसकी देख-रेख में कुछ माह पूर्व उनकी एमडीआर-टीबी की चिकित्सा प्रारम्भ हुई थी|